钦定古今图书集成/明伦汇编/氏族典/第190卷 > 萧陶隗
## 钦定古今图书集成/明伦汇编/氏族典/第190卷 > 萧陶隗

按《辽史萧陶隗传》：陶隗，字乌古邻，宰相辖特六世孙。
刚直有威重，咸雍初，任马群太保。太康中，累迁契丹
行宫都部署。上尝谓群臣曰：“北枢密院阙耶律阿思、
萧斡特剌二人孰愈？”群臣各誉所长，陶隗独默然。上
竟以阿思为枢密使，由是阿思衔之。九年，西圉不宁，
阿思奏曰：“‘边隅事大，可择重臣镇抚’。上曰：‘陶隗何如’？”
阿思曰：“诚如圣旨。”遂拜西南面招讨使。阿思阴与萧
阿忽带诬奏贼掠漠南牧马及居民畜产，陶隗不急
追捕，诏免官。久之，起为塌母城节度使，未行，疽发背
卒。二子曰图木辖式。阿思死，始获进用。